wickkiey/tamil-wikipedia-markdown huggingface dataset:
# பிரெஞ்சு மொழிக்கான கியுபெக் வாரியம்

**கியூபெக் பிரெஞ்சு மொழிக்கான வாரியம்** (Office québécois de la langue française) என்பது கியூபெக்கில் பிரெஞ்சு மொழியின் நலத்தையும் வளர்ச்சியையும், ஆங்கிலமயமாக்கத்தை எதிர்ப்பதையும் இலக்காகக் கொண்ட ஒர் அரச நிறுவனம் ஆகும். கியூபெக்கில் பிரெஞ்சு மொழி அச்சுறுத்தலுக்கு உள்ளாகி இருந்தாக உணரப்பட்ட 1960 களில் இந்த அமைப்பு உருவாக்கப்பட்டது. 1977 ஆம் ஆண்டு கொண்டுவரப்பட்ட பிரெஞ்சு மொழி உரிமைச் சட்டம் இந்த அமைப்பின் நோக்குகளையும் அதிகாரங்களையும் விரிவாக்கியது. பிரெஞ்சு மொழியைப் பாதுகாப்பதற்காக கடுமையான சட்டங்களை இது அமுல்படுத்தி வருகிறது.  

## அமுல்படுத்தும் சட்டங்கள்
- வணிகங்கள் பிரெஞ்சில் தமது வணிகத்தை முன்னெடுக்க வேண்டும் என்ற கட்டாயம்.
- வணிகங்கள் பயன்படுத்தும் கணினிகள், மென்பொருட்கள் அனைத்தும் பிரெஞ்சில் அமைய வேண்டும்.
- அரச மொழியாக பிரெஞ்சை அமுல்படுத்தல்.
- கல்வி மொழியாக பிரெஞ்சை அமுல்படுத்தல்.
- சட்ட மொழியாக பிரெஞ்சை அமுல்படுத்தல்.
- கியூபெக்கு குடிவருபவர்களின் பிரெஞ்சு மொழியறிவு பெற வேண்டும்.
- வணிக விளம்பரப் பலகைகளில் பிரெஞ்சு மொழியின் முதன்மைத்துவம்.
- உணவகங்களில் உள்ள உணவுப் பட்டியல்கள் பிரெஞ்சில் இருக்க வேண்டும்.
# கெப்லர்-62



விண்வெளியில் உலவும் கோள்கள் தமது சூரியனைச் சுற்றிக் கடந்துசெல்வதைக் கண்டுபிடிக்கும் நோக்கத்தோடு நாசா நிறுவனம் விண்வெளியில் செலுத்தியுள்ள கெப்லர் (விண்கலம்), தனது பார்வைவீச்சில் கண்டுபிடித்த சூரியன்களுள் ஒன்றுக்கு *கெப்லர்-62* என்று பெயரிடப்பட்டுள்ளது.  

## தகவல்கள்
2013, ஏப்பிரல் 18ஆம் நாள் வெளியிடப்பட்ட அறிவிப்பின்படி, கீழ்வரும் தகவல்கள் தெரிகின்றன:  
- கெப்லர்-62 என்னும் சூரியனுக்கு 5 கோள்கள் உள்ளன.
- அக்கோள்களுள் இரண்டு மட்டும் திடத்தன்மை கொண்டவையாகவும், அச்சூரியனிலிருந்து பொருத்தமான தூரத்தில் அமைந்து, உயிர்வாழதகு நிலை கொண்டனவாகவும் உள்ளன. அந்த இரு கோள்களுக்கும் முறையே கெப்லர்-62இ, கெப்லர்-62எஃப் என்றும் பெயர் கொடுக்கப்பட்டுள்ளன.

## அளவைகள்
கெப்லர்-62 என்னும் சூரியன் நமது சூரியனின் பருமனில் 69% என்றும், ஆரையில் 62% என்றும் உள்ளது. அதன் மேல்மட்ட வெப்பம் 4925 ± 70 K ஆக உள்ளது. அது 7 ± 4 பில்லியன் ஆண்டுகளுக்கு முன் தோன்றியது.  

பூமியிலிருந்து நோக்கும்போது கெப்லர்-62 மிக மங்கலாக உள்ளதால் சாதாரண கண்பார்வைக்குத் தெரியாது. அதன் பிரகாச அளவு 13.8 என்று கணிக்கப்பட்டுள்ளது.
# வான்சேவை அழைப்புக் குறியீடுகள்

**வான்சேவை அழைப்புக் குறியீடுகள்** (*airline call signs*) வணிக வான்வழிப் கோக்குவரத்து நிறுவனங்களை *அழைக்கப்* பயன்படுத்தப்படும் குறியீடுகளாகும். ஒரு வானூர்தியை அடையாளப்படுத்த இது பயன்படுகிறது. பெரும்பாலான வான்பயண சேவையாளர்களின் பயன்பாட்டுமொழி ஆங்கிலமாக இருப்பதால் இது **கால்சைன்** எனப்படுகிறது.  

வான்பயண வழித்திட்டம் வானூர்தி பதிவுஎண்ணைப் பயன்படுத்துவதில்லை. இந்த வான்வழியை அடையாளப்படுத்தும் வண்ணம் தனித்தன்மையுடைய குறியீடுகள் வழங்கப்படுகின்றன:  
- மூன்று எழுத்துக்களால் ஆன சேவையாளர் குறியாடு - (சில நாடுகளில் இரண்டு எழுத்துக்களைக் கொண்டதாகவும் இருக்கலாம்) இந்தக் குறியீட்டை வானூர்தி இயக்கும் நிறுவனங்கள், வான்பயணக் கட்டுப்பாட்டு ஆணையங்கள், மற்றும் பிற சேவைகளுக்கு ஐசிஏஓ'' வரையறுக்கிறது (ஆவணம். 8585).
- நிறுவனத்தின் வான்பயண எண்ணை ஒத்திருக்கும், ஆனால் கட்டாயமில்லை, ஒன்றிலிருந்து நான்கு இலக்கங்களைக் கொண்டிருக்கும் எண் (பன்னாட்டு வான் போக்குவரத்து சங்கம்)
- சில நேரங்களில் இரண்டு எழுத்துள்ள அடையாள பிற்சேர்க்கை.
வழக்கமாக, இந்த அடையாளக் குறியீடு திரும்பத் திரும்ப நேரும் வான்பயண வழித்திட்டங்களுக்கு (வழக்கமான வான்பயணங்கள்) மீளவும் பயன்படுத்தப்படுகின்றன.  

எடுத்துக்காட்டுகள்: AFR3321 ( 3321) - RA306JC - DLH213 - AFL123 - KAL908 (  
வானொலித் தொடர்பில் இது *ஏஎஃப்ஆர்* என்பதற்கு *ஃபாக்ஸ்ட்ராட் ஆல்ஃபா ரோமியோ* எனவும் *டிஎல்எச்* என்பதற்கு *டெல்ட்டா லிமா ஹோட்டல்* எனவும் குறிப்பிடப்படுகின்றன.  

சில குறியீடுகளைக் கொண்டு வான்சேவை நிறுவனத்தை அடையாளம் காண்பதில் சிக்கல்கள் இருக்கலாம். இதற்கு பல காரணங்கள் உள்ளன:  
- வரலாற்றுக் காரணங்கள்: தனது வரலாற்றில் நிறுவனத்தின் பெயர் மாற்றமடைந்தும் குறியீடு மாறாதிருத்தல்.
- ஏற்கனவே உள்ள பிறிதொரு வான்சேவையாளருடன் குழப்பம் நேராதிருக்க (eg ).
- வணிகக் காரணங்கள்: நிறுவனத்தின் பிரதிபலிப்பிற்காக (eg clubs, symbol of Ireland)

அழைப்புக் குறியீடுகளின் பட்டியலுக்கு, காண்க: .  

## ஐஏடிஏ வான்சேவையாளர் அடையாளக்குறி
**ஐஏடிஏ வான்சேவையாளர் அடையாளக்குறி ** (IATA airline designators) அல்லது **ஐஏடிஏ முன்பதிவு குறியீடுகள்**, உலகின் பல்வேறு வான்சேவையாளர்களுக்கும் பன்னாட்டு வான் போக்குவரத்து சங்கம் (IATA) வழங்கும் இரண்டு வரியுருக்களைக் கொண்ட அடையாளக் குறியீடுகளாகும். இதன் வரையறை ஐஏடிஏயின் *சீர்தர அட்டவணை தகவல் செய்முறையேட்டில்*, விவரிக்கப்பட்டுள்ளது. மேலும் ஐஏடிஏயின் *வான் சேவையாளர் குறியீட்டு விவரத்திரட்டில்*. இவை விளக்கப்பட்டுள்ளன. (இரண்டுமே ஆண்டுக்கு இருமுறை வெளியிடப்படுகின்றன.)  

## மேற்சான்றுகள்

- Morten, Beyer and Agnew International Aviation Oracle
# முதல் நூல்

தமிழில் தோன்றிய நூல்களை அதன் உருவாக்கத்தைக் கருத்தில் கொண்டு இரண்டு வகையாகப் பார்த்தனர்.  
நூலாசிரியர் தாமே ஆய்ந்து கண்ட உண்மைகளைக் கூறும் நூல் **முதல்நூல்**. முதல்நூலைப் பின்பற்றித் தன் கருத்துகளையும் இணைத்து எழுதப்படும் நூல் வழிநூல்.  

;முதல்நூல்  
முதல்நூல் பற்றித் தொல்காப்பியர் கூறும் கருத்தை நன்னூல் வழிமொழிகிறது.  

அறிவு விளக்கம் பெற்றவன் முனைவன். ஆள்வினை , ஊழ்வினை , சூழ்வினை எனப்பட்ட வினைகளில் சூழ்வினை இல்லாதவன் இந்த முனைவன். இப்படிப்பட்ட முனைவன் தன் அறிவுக் கண்ணால் கண்ட உண்மைகளை வெளிப்படுத்தும் நூல் முதல்.  

நன்னூலை நோக்கத் தொல்காப்பியம் ஒரு முதல்நூல்.  

## அடிக்குறிப்பு
# வழிநூல்

தமிழில் தோன்றிய நூல்களை அதன் உருவாக்கத்தைக் கருத்தில் கொண்டு இலக்கண நூல்கள் வகைப்படுத்திப் பார்க்கின்றன.  

;தொல்காப்பியப் பார்வை  
தொல்காப்பியம் நூல்களை முதல்நூல், வழிநூல் என இரண்டாக வகைப்படுத்துகிறது.  

**வழிநூல்** முதல்நூலின் வழியே தோன்றும் நூல் என்கிறது.  

தொல்காப்பியம் வழிநூலை  
1. முதல்நூலைத் தொகுத்துச் சுருக்கமாகக் கூறும் நூல்,
1. முதல்நூலை விரிவுபடுத்திக் கூறும் நூல்,
1. முதல்நூலைத் தொகுத்தும் விரித்தும் கூறும் நூல்,
1. முதல்நூலை மொழிபெயர்த்துக் கூறும் நூல்

என மேலும் நான்கு வகைப்படுத்திப் பார்க்கிறது.  

;நன்னூல் பார்வை  
நன்னூல் நூலை மூன்று வகைப்படுத்துகிறது.  
1. முதல்நூல்,
1. வழிநூல்,
1. சார்புநூல்
என்பன அவையாகும்.  

- **வழிநூல்** - முதல்நூலின் கருத்துகளை முழுமையாக ஏற்று, பின்னோன் சில வேறுபாடுகளைக் கூட்டிக் கூறுவது வழிநூல்.

- **சார்பு-நூல் என்னும் புடைநூல்** - முதல்நூலில் ஒரு பகுதியையும், வழிநூலின் ஒரு பகுதியையும் ஏற்றுக்கொண்டு, அவர்களோடு மாறுபட்டுக் கூறும் நூல் புடைநூல் எனப்படும்.
## அடிக்குறிப்பு
# டாக்டைல்

**டாக்டைல்** (TakkTile) எனபது இதுவரை வடிவமைக்கப் பட்டதிலேயே மிக விலை மலிவான ஒரு வகைத் தொட்டறி உணரி ஆகும். இதுகாறும் தொட்டறி உணரியை தயாரிப்பது கடினமானதாகவும், விலையுயர்ந்து வந்ததாகவும் இருந்து வந்தன. கடந்த ஏப்ரல் 18, 2013 அன்று ஹாட்டுவேர்டு பல்கலைக்கழகத்தின் பயன்பாட்டு அறிவியல் கழக அறிக்கையின் படி, மிக எளிமையான வடிவமைப்பையும், விலை மலிவாகவும், **1-கிராம் தொடுதிறன்** வரை கொண்டதாக *டாக்டைல்* விளங்குகிறது.  

இதில் ஒரு சிறிய காற்றழுத்தமானியும், வெற்றிடம் அடைத்த இரப்பரின் அடுக்கு ஒன்றும் சேர்க்கப்பட்டுள்ளது. இந்த டாக்டைல் தொட்டறி உணரியினால் காற்று அழுத்தத்தை உணரவும், 20 பவுண்டு நேரடி அழுத்தத்தை எதிர்கொள்ளவும் முடியும் என ஆய்வாளர்கள் கூறினர். மேலும் இது பிற தானியங்கியின் கைகளை முரட்டுத்தனமாக செயல்படவைப்பதை போலல்லாமல் மென்மையான செயல்பாட்டினை கையாளுவதால் இதனை மருத்துவ சிகிச்சை செய்யக்கூடப் பயன்படுத்த முடியும் என்று சென்டோஃப்டு மற்றும் டென்சர் ஆகிய ஆய்வாளர்கள் கூறுகின்றனர். தானியங்கியலில் இதனால் பெறும் தாக்கம் ஏற்படும் என ஆய்வாளர்கள் எதிர்நோக்குகின்றனர்.
# சாமரம்



**சாமரம்** அல்லது **சவுரி** என்பது அரசர் மற்றும் தெய்வங்களுக்கு மரியாதைப் பொருளாக வீசப்படும் விசிறி ஆகும். இது ஈ முதலானவற்றை விரட்டவும் இதமான சூழலை ஏற்படுத்தவும் வீசப்படுகின்றது. இது கவரிமானின் மயிரில் இருந்து தயாரிக்கப்படுகின்றது.  

இந்திய மற்றும் இந்தோனேசியா கலாசாரத்திலே சிவன் முதலான தெய்வங்களுக்கு சாமரம் வீசப்படுகின்றது. இந்து சமயம், தாவோயியம், மற்றும் பௌத்த கலாசாரங்களில் சாமரம் முக்கியம் பெறுகின்றது.
# அலைசு இசுபிரிங்சு



**அலைசு இசுபிரிங்சு ** (*Alice Springs*) ஆஸ்திரேலியாவின் வடக்கு ஆட்சிப்பகுதியில் அமைந்துள்ள மூன்றாவது பெரிய நகரமாகும். மிகப் பரவலாக "த அலைசு" என்றும் அல்லது எளிதாக "அலைசு" என்றும் அழைக்கப்படும் அலைசு இசுபிரிங்சு ஆஸ்திரேலியாவின் புவிப்பரப்பு மையத்தில் வட ஆட்புலத்தின் தெற்கு எல்லைக்கு அருகே அமைந்துள்ளது. இந்த இடம் *இம்பார்ன்ட்வே* என தொல்குடி மக்களான, *அர்ரெர்ன்ட்டுகளால்* அழைக்கப்படுகிறது. இவர்கள் தற்போது அலைசு இசுபிரிங்சு என அழைக்கப்படும் இடத்தை சூழ்ந்திருந்த மத்திய ஆத்திரேலிய பாலைவனத்தில் பல்லாயிரம் ஆண்டுகளாக வாழ்ந்து வந்துள்ளனர். இந்த இடத்திற்கு நிலமதிப்பீட்டாளர் *டபுள்யூ.டபுள்யூ. மில்ஸ்* **அலைசு** என ஆங்கிலப் பெயரிட்டார். அலைசு இசுபிரிங்சின் மக்கள்தொகை 25,186 ஆக உள்ளது. இது வட ஆட்புல மக்கள்தொகையில் 12 விழுக்காடு ஆகும். நகரம் சராசரியாக கடல்மட்டத்திலிருந்து உயரத்தில் அமைந்துள்ளது.  

## வரலாறு

### முதுகுடி வரலாறு

உள்ளூர் அர்ரென்ட் பழங்கதைகளின்படி, அலைசு இசுபிரிங்கைச் சுற்றியுள்ள நிலப்பகுதி கம்பளிப் புழுக்கள், காட்டு நாய்கள், சுற்றுலா சிறுவர்கள் இரு சகோதரிகள் (ஐரோக்கள்) மற்றும் பல மரபுவழி முன்னோர்களால் வடிவமைக்கப்பட்டதாக கூறுகின்றனர். இத்தகைய மரபுவழியில் முக்கியமான பல இடங்கள் இங்குள்ளன. குறிப்பாக, அந்த்வெர்க்கு (எமிலி கேப்), அக்கெயுல்லெர் (பில்லி கோட் குன்று), ந்டாரிப் (ஹெவிட்ரீ கேப்), அட்னெல்கென்ட்யார்லிவெக்கு (அன்சாக் குன்று) மற்றும் அல்ஹெகுல்யெல் (மவுண்ட். கிலென்) போன்றவற்றைக் கூறலாம்.  
### நகர வரலாறு
ஜான் மெக்டூவல் இசுடூவர்ட்டு என்பவர் 1862இல் மத்திய ஆத்திரேலியாவிற்கு புதுநிலத்தேடல் பயணம் மேற்கொண்டார். அவரது கண்டுபிடிபான இப்பகுதிக்கு அவரது பெயரையே சூட்டி 1930கள் வரை இசுடூவர்ட்டு என்ற நகரமாக இருந்தது. அடிலெயிட்டையும் டார்வினையும் பெரிய பிரித்தானியாவையும் இணைத்த *ஆத்திரேலிய தரைவழி தந்தி இணைப்பு* 1872இல் போடப்பட்டது. இது இசுடூவர்ட்டு வழியாகச் சென்றது. இதன்மூலம் இங்கு ஐரோப்பியர்களின் குடியிருப்புக்கள் தோன்றலாயின. இங்கிருந்து 100 கிமீ தொலைவிலுள்ள அரிதுங்காவில் வண்டல் மணல் பரப்பிலேயே தங்கம் இருப்பதை கண்டறிந்தபிறகு 1887இலிருந்து திரளான மக்கள் வரத் துவங்கினர்.  

வழக்கமாக வறண்டிருக்கும் டோட் ஆற்றின் நீர்நிலை ஒன்றின் அருகே தந்தி நிலையம் கட்டப்பட்டது. இது நிரந்தரமான நீர்நிலையாகக் கருதப்பட்டது. தெற்கு ஆஸ்திரேலியாவின் முன்னாள் அஞ்சல்துறை தலைமை மேலாளராக இருந்த சார்லசு டோட்டின் மனைவி அலைசின் பெயரையொட்டி இவ்விடம் *அலைசு இசுபிரிங்கு* எனப் பெயரிடப்பட்டது. மற்றும் டோட் ஆறும் அவரது பெயரையேப் பெற்றது.  

இங்கு வருவதற்கான பயணமுறையாக ஒட்டக வண்டிகளே இருந்தன. இந்த ஒட்டக வண்டிகளை இந்தியா மற்றும் பாக்கித்தானின் வடமேற்கு பகுதி பஷ்தூன் மக்கள் குடியினர் இயக்கினர். இவர்கள் தவறாக ஆஸ்திரேலியாவின் ‘ஆப்கன்கள்’ என்றழைக்கப்படுகின்றனர்.  

1929இல் டார்வினிலிருந்து வட ஆட்புலத்தின் பிர்தும் வரை *பாமர்சுடன் மற்றும் பைன் கிரீக் தொடர்வண்டி* கட்டமைக்கப்பட்டது. பெரும் வடக்கு தொடர்வண்டி கட்டமைப்பு தெற்கு ஆத்திரேலியாவின் அகஸ்டா துறைமுகத்திலிருந்து ஊட்னடட்டா வரை அமைக்கப்பட்டது. இவை இரண்டும் 2003இல் தான் இணைக்கப்பட்டன. பெப்ரவரி 4, 2004இல் முதல் பயணியர் தொடர்வண்டி டார்வினை அடைந்தது.  

1960களில் அலைசு இசுபிரிங் முதன்மையான படைத்துறைத் தளமாக விளங்கியது. பைன் கேப்பில் அமெரிக்க ஐக்கிய நாடு/ஆஸ்திரேலிய கூட்டு பாதுகாப்புப் படை செயற்கைக்கோள் அறிகுறி தேடல் மையம் உள்ளது. இங்கு 700 நபர்கள் பணிபுரிகின்றனர்.  

இப்பகுதியில் அண்மையில் வளர்ந்துள்ள தொழிலாக சுற்றுலாத்துறை உள்ளது.  

## மேற்சான்றுகள்
# நித்தின் குமார் ரெட்டி



**நித்தின்,** தெலுங்குத் திரைப்படங்களில் முதன்மை வேடங்களில் நடிக்கிறார். இவர் ஆந்திரப் பிரதேசத்தில் உள்ள நிசாமாபாத்தில் பிறந்தவர்.  

## திரைப்படங்கள்
| ஆண்டு | திரைப்படம் | நடிப்பு | குறிப்புகள் |  |
| --- | --- | --- | --- | --- |
| 2002 | *ஜெயம்* | வெங்கட் | சிறந்த ஆண் நடிகருக்கான விருது |  |
| 2003 | *தில்* | சீனு |  |  |
| 2003 | *சம்பரம்* | ரவி |  |  |
| 2004 | *ஸ்ரீ ஆஞ்சநேயம்* | அஞ்சி |  |  |
| 2004 | *சய்* | பிருத்வி |  |  |
| 2005 | ''அல்லாரி புல்லோடு | ராஜு முன்னா |  |  |
| 2005 | *தைரியம்* | சீனு |  |  |
| 2006 | *ராம்* | ராம் |  |  |
| 2007 | *தக்கரி* | திருப்பதி |  |  |
| 2008 | *ஆலதிஷ்டா* | ஜெகன்/ சின்னா |  |  |
| 2008 | *விக்டரி* | விஜி |  |  |
| 2008 | *ஹீரோ* | ராதாகிருஷ்ணா |  |  |
| 2009 | *துரோணா* | துரோணா |  |  |
| 2009 | *அக்யாதி* | சுஜால் | இந்தித் திரைப்படம் |  |
| 2009 | *ரெச்சிப்போ* | சிவா |  |  |
| 2010 | *சீத்தாராமுல கல்யாணம்* | சந்திரசேகர் ரெட்டி |  |  |
| 2011 | *மாரோ* | சத்யநாராயண மூர்த்தி |  |  |
| 2012 | *இஷ்க்* | ராகுல் |  |  |
| 2013 | *குண்டே ஜாரி கல்லந்தய்யிண்டே* |  |  |  |
| 2013 | *குரியர் பாய் கல்யாண்* | கல்யாண் | படப்பிடிப்பில் | } |
# குண்டே ஜாரி கல்லந்தய்யிந்தி



**குண்டே ஜாரி கல்லந்தய்யிந்தே** என்பது 2013 ஆம் ஆண்டில் வெளியான தெலுங்குத் திரைப்படம். இதன் திரைக்கதையை எழுதி இயக்கியவர் விஜய் குமார் கோண்டா. சிரேஷ்ட் மூவிசு நிறுவனத்தின் வாயிலாக என். நிகிதா ரெட்டி தயாரித்து வெளியிட்டார். இத்திரைப்படத்தில் நித்தின், நித்யா மேனன் ஆகியோர் முன்னணி வேடங்களில் நடித்துள்ளனர். ஜுவாலா கட்டா சிறப்புத் தோற்றத்தில் நடித்தார்.
# சிதறல் அளபுருக்கள்


**சிதறல் அளபுருக்கள்** (Scattering parameters) அல்லது **சி-அளப்புருக்கள்** (S-parameters) மின்சாரக் குறிகைகளினால் வெவ்வேறு நிலைத்த நிலை தூண்டல்கள் ஏற்படும் பொழுது, நேரியல் மின்சார வலையமைப்புகளின் மின்னியல் பண்புகளை விளக்குவதாகும்.  

இந்த அளபுருக்கள் மின்சாரப் பொறியியல், மின்னணு பொறியியல் மற்றும் தெரிவிப்புப் பொறியியல் குறிப்பாக நுண்ணலை பொறியியல் போன்ற துறைகளில் பயன்படுகின்றன.
# அ (கன்னடம்)



தமிழைப் போலவே கன்னடத்திலும் **அ**கரமே முதல் எழுத்து. இது ”ಅ” என்ற எழுத்தால் குறிக்கப்பெறும்.  

## எழுத்து வளர்ச்சி
பிராமியில் இருந்து கன்னட எழுத்து தோன்றியதன் வளர்ச்சி கீழே காட்டப்பட்டுள்ளது.  

| எழுத்துரு | காலம் (நூற்றாண்டு) | ஆட்சி |
| --- | --- | --- |
| கி. மு. 3 | அசோகர் |  |
| கி. மு. 2 | சதவாகனர் |  |
| கி.பி 4 | கடம்பர் |  |
| கி. பி. 6 | கங்கா |  |
| கி.பி. 6 | பதாமி சாளுக்கியர் |  |
| கி. பி. 9 | ராஷ்டிரகுடர் |  |
| கி. பி.10 | கல்யாணி சாளுக்கியர் |  |
| கி. பி. 13 | களசூரி |  |
| கி. பி. 13 | போசளர் |  |
| கி. பி. 13 | செவுனர் |  |
| கி. பி. 13 | விஜயநகரப் பேரரசு |  |
| கி. பி. 13 | மைசூர் பேரரசு | } |

## மேலும் பார்க்கவும்
- அ, தமிழ் எழுத்தும் அதன் வளர்ச்சியும்
# சூரிய தேவன் (இந்து சமயம்)



**சூரியன்** என்பவர் இந்து தொன்மவியலின் அடிப்படையில் நவகிரகங்களில் முதன்மையானவர் ஆவார்.இவர் பிறந்த நட்சத்திரம் அஸ்தம் (கன்னி இராசி) ஆகும்.  

தட்சனின் மகள் அதிதிக்கும் காசியப முனிவருக்கும் சூரியன் பிறந்தார். சூரியனுக்கு சாயா என்ற மனைவியும், இந்த தம்பதிகளுக்கு சாவர்ணி மனு, சனீஸ்வரன், தபதி என குழந்தைகளும் உள்ளதாக பாவிஷ்ய புராணம் கூறுகிறது. சூரியனின் மற்றொரு மனைவியின் பெயர் சந்தியா. இத்தம்பதிகளுக்கு பிறந்தவர் யமன்.  

சூரியனின் முதல்-மனைவிக்கு பிறந்தவர்கள் யமன் மற்றும் யமுனை (நதி) எனவும், சூரியனின் முதல்-மனைவி சூரியனின் வெப்பம் தங்க முடியாமல் சிறிதுகாலம் அவரைப் பிரிந்திருக்க எண்ணி, தன்னைப்போலவே ஒரு நிழலை உருவாக்கிவிட்டு சென்றாள் எனவும், அந்த நிழல் உருவம் தான் சாயா எனப்படும் சூரியனின் இரண்டாவது மனைவி எனவும், சாயாவுக்கும் சூரியனுக்கும் பிறந்தவர் தான் நவக்கிரகங்களில் ஒருவராகிய சனி எனவும் கூறப்படுகின்றது.  

மகாபாரதத்தில் பாண்டவர்களின் தாயான குந்தி தனது சிறுவயதில் துர்வாச முனிவருக்கு ஆற்றிய சேவையினால் மனம் மகிழ்ந்த துருவாசர் குந்திக்கு ஒரு மந்திரம் உபதேசம் வழங்கினார் இம்மந்திரத்தை கொண்டு எந்த தேவரிடம் வேண்டுமானாலும் குழந்தை வரம் பெறலாம். விளையாட்டுப் பருவத்தில் இருக்கும் குந்தி இதை சோதித்துப் பார்ப்போம் என சூரிய தேவரிடம் மந்திரத்தை உச்சரித்தால் மனம் குளிர்ந்த சூரியதேவன் குந்திக்கு குழந்தையை வழங்கினார் அக்குழந்தை கர்ணன் ஆவார் மகாபாரதத்தில் இவர் தாராள கொடைவள்ளல் மாபெரும் வீரனும் ஆவார்.  

### உதயகிரிநாதர் சூரியனார் கோவில்

மதுரை கிழக்கே பொ.ஊ. 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சூரியனுக்கு தனி சன்னதியாக உதயகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் உதயமாகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.  

## இதனையும் காண்க
- கொனார்க் சூரியன் கோயில், ஒடிசா
- சூரியன் கோயில், குஜராத்
- மார்தாண்ட சூரியன் கோயில், காஷ்மீர்
- அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
# தொல்காப்பியம் சொல்லதிகாரம் சேனாவரையம்


தொல்காப்பியம் சொல்லதிகாரத்துக்கு உரை எழுதிய ஆசிரியர்களில் ஒருவர் சேனாவரையர். இவரது உரை **சேனாவரையம்** என்றே போற்றப்படுகிறது.  
;இவரது உரைப்பாங்கு  
- தொல்காப்பியர் வடநூல் கருத்தைத் தழுவியே நூல் செய்தார் என்னும் கருத்துடையவர் சேனாவரையர்.
- இவர் வடநூற்கலை நிலைகண்டுணர்ந்த சேனாவரையர் எனக் குறிப்பிடப்பட்டுள்ளார்.
- உயர்திணை அஃறிணை என்பன தொல்லாசிரியர் குறி.
- இந் நூற்பாவில் சிவணி என்னும் வினையெச்சம் உயர்திணை என்னும் வினைக்குறிப்பினை கொண்டு முடிந்தது.
- அடிசில் என்பது உண்பன, தின்பன, பருகுவன, நக்குவன என்னும் நால் வகைக்கும், அணி என்பது கவிப்பன, கட்டுவன, செறிப்பன, பூண்பன, என்னும் தொடக்கத்தனவற்றிற்கும், இயம் என்பது கொட்டுவன, ஊதுவன, எழுப்புவன என்னும் தொடக்கத்தனவற்றிற்கும், படை என்பது எய்வன, எறிவன, வெட்டுவன, குத்துவன தொடக்கத்தனவற்றிற்கும் பொது ஆகலின் அடிசில் அயின்றார், மிசைந்தார் என்றும், அணி அணிந்தார், மெய்படுத்தார் என்றும், இயம் இயம்பிடார், படுத்தார் என்றும், படை வழங்கினார், தொட்டார் என்றும் பொதுவினையால் சொல்லுக. இவ்வாறன்றி அடிசில் அயின்றார், மிசைந்தார் என்றும், அணி கவித்தார், பூண்டார் என்றும், இயம் கொட்டினார், ஊதினார் என்றும், படை எறிந்தார், எய்தினார் என்றும் ஒன்றற்கு உரியதனால் கூறின் மரபுவழு என்க.
இவ்வாறு இவரது உரை பல நுட்பங்களைக் கொண்டது.  

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
- தொல்காப்பியம், சொல்லதிகாரம், சேனாவரையர் உரை, யாழ்ப்பாணம் நல்லூர் ஸ்ரீலஸ்ரீ ஆறுமுகநாவலர் பரிசோதித்தது, இரண்டாம் பதிப்பு 1934

## அடிக்குறிப்பு
# சந்திர தேவன்



**சந்திரன்** (*Chandra*; ) என்பவர் இந்து தொன்மவியலின் அடிப்படையில் நவகிரகங்களில் ஒருவராவார். இவருக்கு **சோமன்** என்ற பெயரும் உண்டு.  

வானில் நட்சத்திரங்களாக வலம் வருகின்ற தட்சனின் 27 மகள்களும் சந்திரன் மேல் காதல் கொண்டார்கள். சந்திரனை அடிமை யாய் அடையும் பொருட்டு பிரம்மா தவம் செய்வித்தார். இருப்பினும் இவர்களில் மிகவும் அழகான ரோகினியுடன் மட்டும் சந்திரன் காலம் கழித்தார். அதனால் தங்கள் தந்தையிடம் நட்சத்திர பெண்கள் புகார் தெரிவித்தனர்.  

தனது மகள்களை சமமாக நடத்தாதமையினால் சந்திரன் அழகு நாளொன்றுக்கு ஒன்று என அழிந்து மறைந்து போகும்படி தட்சன் சாபமிட்டார்.  

பதினான்கு அழகுகளையும் இழந்த சந்திரன் மீதமிருக்கும் அழகினை காப்பாற்ற சிவபெருமானிடம் தஞ்சமடைந்தார்.  

**சோமநாதர் எனும் அஸ்தகிரிநாதர்**  

மதுரை கிழக்கே பொ.ஊ. 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சந்திரனுக்கு தனி சன்னதியாக அஸ்தகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் அஸ்தமனம் ஆகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் (குன்னத்துார்) எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.  

கந்தமா தனங்கயிலை மலைகே தாரங்  

காளத்தி கழுக்குன்றங் கண்ணா ரண்ணா  

மந்தமாம் பொழிற்சாரல் வடபற்பதம்  

மகேந்திரமா மலைநீலம் ஏம கூடம்  

விந்தமா மலைவேதஞ் சையம் மிக்க  

வியன்பொதியின் மலைமேரு உதயம் அத்தம்  

இந்துசே கரனுறையும் மலைகள் மற்றும்  

ஏத்துவோம் இடர்கெடநின் றேத்து வோமே  

மலை – 17 தலங்கள்  

கந்தமாதனம், கயிலைமலை, கேதாரம், காளத்தி, கழுக்குன்றம், அண்ணாமலை, வடபற்பதம், மகேந்திரமாமலை, நீலமலை, ஏமகூடமலை, விந்தமாமலை, வேதமலை, சையமலை, பொதியின் மலை. மேருமலை, உதயமலை, அத்தமலை ஆகிய இவையும் பிறவுமாகிய சந்திரனை முடியிலணிந்த சிவபெருமானுடைய மலைகளைப் புகழ்வோம். எம் இடர்கெடத் திசைநோக்கி நின்று அவற்றைப் புகழ்ந்து போற்றுவோம்.
# துலக்கத்திறன்

**துலக்கத்திறன்** (Responsivity) என்பது ஒரு கண்டுணர்வி கட்டகத்தின் உள்ளீடு-வெளியீடு ஈட்டத்தை அளப்பது ஆகும். ஒளிமின் கண்டுணர்வி ஒன்றை எடுத்துக்கொண்டால், அதில் ஒரு ஒளி உள்ளீடுக்கு வெளிவரும் மின்சாரத்தை அளந்து தருவது துலக்கத்திறன் ஆகும்.  

ஒளிமின் கண்டுணர்வியின் துலக்கத்திறனின் அலகு படுமின் உமிழ்வுத் திறனின் ஒரு வாட்டுக்கு எத்தனை ஆம்பியர்கள் அல்லது வோல்ட்டுகள் என்பதனால் தரப்படும். நேரியலாக உள்ளீடு தரும் கட்டகத்திற்கு, தனி துலக்கத்திறன் உண்டு. நேரியலற்ற கட்டகத்திற்கு துலக்கத்திறன் உள்ளிட வகையீட்டு சரிவாக அமையும். பெரும்பாலான ஒளிமின் கண்டுணர்வி நேரியலில் படுமின் திறனின் சார்பாகத் துலங்கும்.
# குரம்பை வீடு

**குரம்பை வீடு** என்பது கூரை வீடு ஆகும். வீடுகளின் மேற்கூரைகள் பல்வேறு பொருட்களினால் வேயப்பட்டிருக்கும். இவ்வீடுகள் ஏழை, எளியவர்கள் வாழும் வீடுகளாக இருக்கும். பண்டைய தமிழகத்தில் ஐவகை நிலங்களிலும் வாழ்ந்த மக்கள் அந்த நிலங்களில் கிடைக்கும் குரம்பைகளுக்கேற்ப வீடுகளின் கூரைகளை வேய்ந்தார்கள் குரம்பை வீடுகளைப் பற்றிய விரிவுகளைக் கடியலூர் உருத்திரங் கண்ணனார் பெரும்பாணாற்றுப்படையில் வெளிப்படுத்துகின்றார்.  

## பாலை நிலம்
பாலை நிலத்தில் வாழும் எயினர்கள் ஈந்துக் குரம்பையில் வாழ்ந்தனர். ஈந்தின் இலை முள் போன்று இருக்கும். எனவே கூரையில் அணிலும் எலியும் ஓடாமல் இருக்க ஈந்துக் குரம்பை வீடுகள் பயன்பட்டன.  

## மருத நிலம்
மருத நிலத்தில் நெல் மிகுதியாக விளையும். எனவே நெல்லின் வைக்கோல் கொண்டு வேயப்பட்ட நெல்குரம்பை வீடுகள் மருத நிலத்தில் மிகுதியாகக் காணப்பட்டன.  

## நெய்தல் நிலம்
நெய்தல் நிலத்தில் தருப்பைப் புல் (நாணல்) அதிகம் விளைந்தது. நெய்தல் நில வலைஞர்கள் கொம்புகளை இடையில் நிறுத்தித் தாழை நாரால் அதனை இறுகக் கட்டினர். அதன் மீது தருப்பைப் புல் வேய்ந்த குரம்பை உருவாக்கினர்.  

## ஏனையவை
தென்னந்தோப்புகளில் வாழ்ந்த மக்கள் தென்னை ஓலைகளைப் பாய் போல் பின்னி, தெங்குமடல் குரம்பையை ஏற்படுத்திக் கொண்டனர்.  

தற்காலத்தில் பனை ஓலைகளால் வேயப்பட்ட பனைக்குரம்பை வீடுகளும் உண்டு.  

## மேற்கோள்
# ஆலவட்டம்


இன்னிய அணியில் ஒரு அங்கமாக ஆலவட்டம்]]  
**ஆலவட்டம்** (*Aalavattam*) என்பது தெய்வங்கள் மற்றும் அரச பிரதானிகளின் ஊர்வலங்களின் போது இருபுறமும் ஏந்தப்பட்டுவரும் அலங்காரமான ஒரு மரியாதைப் பொருளாகும். இது பொதுவாக வட்டவடிவிலான கேடய வடிவில் காணப்படும். சிலவற்றில் இறகுகள் கொண்டு அலங்கரிக்கப்பட்டிருக்கும். இது திருவிழாக்கள் மற்றும் நடனங்களின் போது, ​​குறிப்பாக தென்னிந்தியாவில் மரியாதைக்குரிய சிலைகள், தெய்வங்கள் அல்லது தொன்மக் கதாபாத்திரங்களின் இருபுறமும் வைக்கப்படுகிறது. இந்தப் பொருள் இந்தியாவின் உள்ள கேரள மாநிலத்தில் தனித்துவமாக பயன்படுத்தப்படுகிறது. இந்தப் பெயர் தமிழ் மற்றும் மலையாளத்திலிருந்து வந்ததாகும்.
# த.தே கால மாறிலி


**மின்தடையம்-மின்தேக்கி கால மாறிலி** (Resistance-Capacitance) அல்லது **த.தே கால மாறிலி** (RC Time constant) என்பது மின்தடையம்-மின்தேக்கி சுற்றுகளின் கால மாறிலி ஆகும். இதன் மதிப்பி சுற்றின் மின்தடைய மதிப்பையும் (ஓம்களில்), சுற்றின் மின்தேக்க மதிப்பையும் (பாரடேக்களில்) பெருக்கினால் வரும் தொகையாகும், அதாவது <math>\tau</math> = *R × C*.  

இது மின்தடையம் வழியாக 63.2 விழுக்காடு அளவிற்கு முதல் மற்றும் முடிவு மதிப்பிற்கும் உள்ள வேறுபாடு இருக்குமாறு மின்தேக்கியை மின்னூட்டவும், மின்னிறக்கவும் எடுத்துக் கொள்ளும் நேரமாகும். இந்த மதிப்பை கணித மாறிலி e யால் கிடைக்கப்பெறும், குறிப்பாக <math>1-e^{-1}</math>.  

## வெட்டுநிலை அலைவெண்

கால மாறிலியானது <math>\tau</math> த,தே சுற்றின் மற்றொரு அளப்புருவான வெட்டுநிலை அலைவெண் *f*<sub>c</sub> பின்வருமாறு தொடர்பு கொண்டிருக்கும்,  

:<math>\tau = RC = \frac{1}{2 \pi f_c}</math>
# பெருந்துறைமுகம்

**பெருந்துறை** என்பது சங்ககாலத்தில் கழிமுகங்களின் உட்பகுதியில் காணப்படும் துறைமுகமாகும். நீர்க்கலங்களில் இருந்து நிறை அதிகமான பொருட்கள் முன்துறையில் இறக்கப்பட்டவுடன் தன் பாய்மரங்களை மீண்டும் உயர்த்தி நீரோட்டம் அதிகமாக இருக்கும் கழிமுகத்தின் உட்பகுதியான இப்பெருந்துறைக்கு செல்லும். இதையே புறம் *கூம்போடு மீம்பாய் கலையாது புகாஅர்ப் புகுந்த பெருங்கலம்* என்று குறிப்பிடுகிறது. மேற்குறித்த சங்கப்பாடல்கள் கழிமுகங்களில் வெளிப்பகுதியில் நீரோட்டம குறைவு என்பதால் அங்கே உள்ள முன்துறையில் நங்கூரமிட்டு பாய்மரம் இறக்கி நிறை அதிகம் கொண்ட பொருட்களை இறக்கிவிட்டு, கழிமுகத்தின் வாய்ப்பகுதியில் நீரோட்டம் அதிகம் என்பதால் அங்கே பாய்மரத்தை ஏற்றி மிக வேகமாக கழிமுகத்தின் உட்பகுதியான பெருந்துறையை அடையுமாம் தமிழர் கலங்கள் என்பதையே குறிக்கின்றன.  

## பெருந்துறைமுகங்கள்
| பெயர் | துறைமுக அரசன் | நாடு | சிறப்புகள் |
| --- | --- | --- | --- |
| கொற்கை பெருந்துறை | பாண்டிய இளவரசன் | தென்பாண்டி நாடு | கொற்கைஅம் முன்துறையில் குளித்த முத்துக்களை கொற்கைஅம் பெருந்துறையில் விற்பர். அதன் காவலன் பாண்டிய வேந்தன். பெருந்துறையில் முத்தை வாங்கிச் சூடிக் கொள்வர். |
| கழார் பெருந்துறை | பரதவர் கோமான் மத்தி | சோழ நாடு | கழாஅர்ப் பெருந்துறையில் விழாக்கள் கொண்டாடப்பட்டன. |
| பட்டினப்பாக்கம், மருவூர்ப்பாக்கம் | சோழ வேந்தன் | புகார், சோழ நாடு | இப்பெருந்துறையிலேயே பண்டங்களை பற்றிய கணக்கு வழக்குகள் எடுக்கப்பட்டு சோழரின் புலிச்சின்னம் கணக்கு எடுத்த பண்டத்தின் மீது பொறிக்கப்படும். |
| ஊணூர் | தழும்பன் | பாண்டிய நாடு | } |

## மேற்கோள்களும் குறிப்புகளும்
# துடிப்பு அதிர்வெண் குறிப்பேற்றம்


**துடிப்பு அதிர்வெண் குறிப்பேற்றம்** (Pulse-frequency modulation) என்பது ஒப்புமை குறிகையை 1 மற்றும் 0 ஆகிய இரண்டு மட்டத்தில் குறிப்பிடும் ஒரு வகை குறிப்பேற்ற முறையாகும். இது சதுர அலைகளின் பணிச்சுழற்சியில் ஒப்புமை குறிகையின் அளவை குறியீடாக்கி பல விளக்கமான தகவல்களையும் சேர்க்கக்கூடிய துடிப்பு அகல குறிப்பேற்றத்துடன் ஒத்ததாகவுள்ளது.
# குங்பூ



பொதுவாக, **குங்பூ** அல்லது **குங்ஃபூ** என்பது சீன சண்டைக் கலைகளைக் குறிக்கிறது. இது சீனாவில் பொறுமை, ஆற்றல் மற்றும் முடிக்க நேரம் தேவைப்படும் எந்தவொரு படிப்பு, கற்றல் அல்லது பயிற்சியைக் குறிக்கிறது. அதன் உண்மையான பொருளில், குங்பூ கடின உழைப்பு மற்றும் பயிற்சி மூலம் அடையப்பட்ட எந்தவொரு ஒழுக்கத்தையும் அல்லது திறமையையும் குறிக்கலாம். அது தற்காப்பு கலைகளாக இருக்க வேண்டிய அவசியமில்லை (உதாரணமாக, தேநீர் தயாரிக்கும் ஒழுக்கம் கோங்பூ தேநீர் விழா என அழைக்கப்படுகிறது). மாண்டரின் மொழியில் "சீன சண்டைக் கலை" என்பதன் நேரடிச் சொல்லானது '' ஆகும்.
# தொல்காப்பியம் பொருளதிகாரம் பேராசிரியம்


தொல்காப்பியம் பொருளதிகாரப் பகுதியில் உள்ள 9 இயல்களில் இறுதியில் உள்ள மெய்பாட்டியல், உவமவியல், சேய்யுளியல், மரபியல் ஆகிய நான்கு இயல்களுக்கு மட்டும் பேராசிரியரது உரை உள்ளது. இவர் 13 ஆம் நூற்றாண்டில் வாழ்ந்தவர்.  

## அரிய விளக்கங்கள்
பேராசிரியர் தமது உரையில் அரிய விளக்கங்கள் பலவற்றைத் தந்துள்ளார். அவற்றுள் எடுத்துக்காட்டுக்காகச் சில:  
- பண்ணை - முடியுடை வேந்தரும், குறுநில மன்னரும் முதலாயினோர் நாடக மகளிர் ஆடலும் பாடலும் கண்டும் கேட்டும் காமம் நுகரும் இன்ப விளையாட்டு.
- மருட்கை என்பது வியப்பு; அற்புதம் எனினும் அமையும்.
- நிம்பிரி என்பது பொறாமை தொன்றும் குறிப்பு
- ஆமா என்பது ஆ போல இருக்கும்
- திறம் என்பது இலக்கணம்
- ஆனந்த உவமை குற்றம் என அகத்தியனார் குறிப்பிடுகிறார்.
- தூக்கு என்பது பாக்களைத் துணித்து நிறுத்துதல்
- யாப்பு என்பது அடிதொறும் பொருள் பெறச் செய்வது.

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு
# ரெகுநாதபுரம்

::  

**ரெகுநாதபுரம்** (ஆங்கிலம்:Regunathapuram) என்பது இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் உள்ள ஒரு கிராமம் ஆகும்.  

போக்குவரத்து:  

ரெகுநாதபுரம் தஞ்சாவூர், கறம்பக்குடி, புதுக்கோட்டை ஆகிய பகுதிகளுக்குச் செல்லும் சாலையால் இணைக்கப்பட்டுள்ளது. இந்த இடங்களுக்கு தனியார் மற்றும் அரசு கேரியர்கள் மூலம் அடிக்கடி பேருந்து சேவைகள் உள்ளன.  

அருகிலுள்ள ரயில் நிலையம் தஞ்சாவூரில் உள்ளது.  

ரெகுநாதபுரத்திலிருந்து 60 கிலோமீட்டர்கள் (37 மைல்) தொலைவில் உள்ள திருச்சிராப்பள்ளி விமான நிலையம் அருகிலுள்ள விமான நிலையம் ஆகும்.  

தட்டாமனைப்பட்டி, கீரத்தூர், கல்லேரிப்பட்டி, புதுவிடுதி, வந்தான்விடுதி ஆகியவை ரெகுநாதபுரத்திற்கு மிக அருகில் உள்ள கிராமங்கள்.  

கல்வி  
அரசு மேல்நிலைப் பள்ளி  
பெண்களுக்கான ஆக்ஸிலியம் கலை மற்றும் அறிவியல் கல்லூரி[2]  
பெண்களுக்கான ஆக்சிலியம் காலேஜ் ஆஃப் எஜுகேஷன்[3]  
சிறந்த கேட்டரிங் மற்றும் நர்சிங் கல்லூரி.[சான்று தேவை]  
சுகாதார பராமரிப்பு  
ரெகுநாதபுரத்தில் ஆரம்ப சுகாதார நிலையம், அரசு மருத்துவமனை, அரசு மேல்நிலைப் பள்ளி மற்றும் கால்நடை மருத்துவமனை உள்ளது. ரெகுநாதபுரம் கிராமத்தை நாங்கள் விரும்புகிறோம், இது மிகவும் பசுமையானது மற்றும் கடவுளால் கொடுக்கப்பட்ட அழகான இயற்கையானது.[சான்று தேவை].  

கலாச்சாரம்  
ரெகுநாதபுரத்தில் மூன்று முக்கிய மதங்கள் (இந்து, கிறிஸ்தவம் மற்றும் இஸ்லாம்) பின்பற்றப்படுகின்றன. ரெகுநாதபுரத்தில் அடைக்கல மாதா தேவாலயம், புனித அந்தோணியார் தேவாலயம் மற்றும் ஒரு மசூதி ஆகிய மூன்று இந்து ஆலயங்கள் உள்ளன.  

அடைக்கல மாதா தேவாலயத்தில் வருடாந்த விருந்து ஒவ்வொரு வருடமும் மே மாதம் முதல் சனிக்கிழமையன்று வருகிறது. ரெகுநாதபுரம் மக்கள் பொங்கல், தீபாவளி, கிறிஸ்துமஸ் மற்றும் ரம்ஜான் போன்ற முக்கிய பண்டிகைகளை கொண்டாடுகின்றனர்.[4]  

பொருளாதாரம்  
ரெகுநாதபுரத்தின் பொருளாதாரம் விவசாயத்தை அடிப்படையாகக் கொண்டது, ஆழ்குழாய் கிணறுகள் மற்றும் நீர்த்தேக்கங்களில் இருந்து பாசனம் செய்யப்படுகிறது.[சான்று தேவை] முக்கிய விவசாய பொருட்கள் அரிசி, கரும்பு, மா, தேங்காய், உளுந்து, இஞ்சி, ராகி, செம்பருத்தி, பச்சைப்பயறு மற்றும் மக்காச்சோளம் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 36&nbsp;மீட்டர் (118&nbsp;அடி) உயரத்தில் இருக்கின்றது. இந்த ஊர் தஞ்சாவூரிலிருந்து 25 கிலோமீட்டர் தொலைவில் இருக்கிறது.  

## ஆதாரங்கள்
# இறை நிந்தனை

**இறை நிந்தனை** என்பது இறைவனையோ, சமய நபர்கள் அல்லது புனித பொருட்களையோ இகழ்வதோ அல்லது அவமதிப்பதோ ஆகும்.  

பல நாடுகளில் இறை நிந்தனை மரண தண்டனை உட்பட்ட கடும் தண்டனைக்கு உரிய குற்றம் ஆகும். வேறு பல நாடுகளில் வெறுப்புப் பேச்சுச் சட்டங்களால் இது கட்டுப்படுத்தப்படுகிறது. கடவுள் இல்லை என்று நம்புவது, வாதிடுவதும் சில நாடுகளில் தெய்வ நிந்தனையாக கருதப்படுகிறது.
# இறைமறுப்பாளர்களுக்கு எதிரான பாகுபாடு

**இறைமறுப்பாளர்களுக்கு எதிரான பாகுபாடு** என்பது இறைமறுப்பாளர்கள் எதிர்நோக்கும் பாதகமான பாகுபாட்டையும் ஒறுப்பு நடவடிக்கைகைகளையும் குறிக்கிறது.  

இன்று பெரும்பாலான நாடுகளில் இறைமறுப்பாளர்களுக்கு எதிரான சட்ட, அரசியல், சமூக, பண்பாட்டுப் பாகுபாடு நிலவுகிறது. அரசியலமைப்பின்படி அமைந்த மக்களாட்சி நாடுகளில் இறைமறுப்பாளர்களுக்கு எதிரான சட்டப் பாகுபாடு பெரும்பாலும் குறைவு. ஆனால் நாட்டின் விதிகள், நிறுவனங்கள், சூழல்கள் இறைமறுப்பாளர்களுக்கு பாதகமாகவே அமைகின்றன. பல இசுலாமிய நாடுகளில் இறைமறுப்பாளர்கள் கடுமையான சட்ட அரசியல் சமூக பண்பாட்டு பாகுபாட்டையும் தண்டனைகளையும் எதிர்நோக்குகிறார்கள். சில இசுலாமிய நாடுகளில் இறைமறுப்பாளர்களுக்கு சட்டத் தகுதிநிலை மறுக்கப்படுகிறது, சமயத் துறவு செய்பவர்கள் மரண தண்டனையை எதிர்நோக்குகிறார்கள்.
# ஜி. அனில் குமார்

**அனில் குமார்** இந்தியாவைச் சேர்ந்த இதழாளரும், எழுத்தாளரும் ஆவார். *கர்மவீரா* என்ற கன்னட வார இதழின் முதன்மை ஆசிரியராகவும் பணியாற்றுகிறார். முன்னர், சம்யுக்த கர்நாடகா என்ற கன்னட இதழின் துணை ஆசிரியராகவும் விளங்கினார்.  
இந்திய, வெளிநாட்டு செய்தித்தாள்களிலும் பல கட்டுரைகளை எழுதியுள்ளார். தகவல் தொழில்நுட்பத் துறையில் பணிபுரிந்த போது, இதழியல் துறையில் ஆர்வம் கொண்டு கன்னட இதழ்களில் பணிக்குச் சேர்ந்தார். டைம்ஸ் ஆஃப் இந்தியா, உஷா கிரானா போன்ற பிரபல செய்தித்தாள்களில் கட்டுரைகள் எழுதினார்.
# சம்யுக்த கர்நாடகா

**சம்யுக்த கர்நாடகா** என்பது கர்நாடகத்தில் உள்ள ஹூப்ளியைத் தலைமையகமாகக் கொண்டு செயல்படும் கன்னட செய்தித்தாள். இது பெங்களூரிலும் பதிப்பிக்கப்பட்டு வெளியாகிறது. *கர்மவீரா* என்ற வார இதழும், *கஸ்தூரி* என்ற மாத இதழும் வெளியாகின்றன. இதன் ஆசிரியராக ஜி. அனில் குமார் உள்ளார்.  

## இணைப்புகள்
- தளம் (கன்னடத்தில்)
# பங்காரு லட்சுமண்



**பங்காரு லட்சுமண்** (மார்ச் 17, 1939 – மார்ச் 1, 2014) பாரதிய ஜனதா கட்சியைச் சேர்ந்த ஒர் இந்திய அரசியல் பிரமுகர். இவர் இந்திய அரசின் இரயில்வே துறை அமைச்சராக 1999-2000 ஆண்டுகளில் இருந்துள்ளார். அதன் பின்னர் பாரதிய ஜனதா கட்சியின் தேசியத் தலைவரான இவருக்கு, தெகல்கா ஊழல் வழக்கின் காரணமாக நான்காண்டுகள் சிறைத் தண்டனை வழங்கப்பட்டது.  

## தனி வாழ்க்கை
இவர் ஆந்திராவின் மடிகா தலித் இனத்தவர், ஐதராபாத்தில் இளங்கலையும் சட்டமும் பயின்றவர். இவருடைய துணைவியாரான சுசீலா பாரதிய ஜனதா கட்சியின் சார்பில் ராஜஸ்தான் மாநிலத்தின் ஜலூர் தொகுதியிலிருந்து 14-வது மக்களவையின் உறுப்பினராகத் தேர்ந்தெடுக்கப்பட்டார். இவருக்கு ஒரு மகனும் மூன்று மகள்களும் உள்ளனர்.
# நளாயினி

**நளாயினி** என்பவள் மகாபாரதத்தில் வரும் ஒரு கதாப்பாத்திரம் ஆகும். இவள் நளராசனின் மகள் ஆவாள். கற்புக்கரசியாக புராணக் கதைகளில் சித்தரிக்கப்படுகிறாள். தனக்கு இந்திரன் போன்ற கணவன் வேண்டும் என சிவனை ஐந்து முறை வேண்டினாள். ஐந்து முறை வேண்டியதால் உனக்கு ஐந்து கணவர் அமைவர் என சிவனும் வரமருளினார். இந்த வரம் தனக்கு மறுபிறவியில் பலிக்க வேண்டும் என வேண்டிக்கொண்டாள். பின் விதி வசத்தால் மௌத்கல்ய முனிவரை மணந்தாள். இவளே அடுத்த பிறவியில் திரௌபதியாகப் பிறந்து ஐந்து கணவர்களை மணந்து கொண்டாள் என மகாபாரதம் கூறுகிறது.  

## கற்பின் திறம்
பெருநோய் வந்த தனது கணவன் மௌத்கல்ய முனிவரை தேவதாசியிடம் சேர்க்க கூடையில் வைத்து எடுத்துச் சென்றாள். அவ்வாறு செல்லும்போது அந்நாட்டின் அரண்மனையில் திருடியதாகக் குற்றம் சாட்டப்பட்டு மாண்டவ்யர் என்ற முனிவர் கழுவிலேற்றப்பட்டிருந்தார். நளாயினி தன் கணவனைச் சுமந்து சென்ற கூடையின் ஒரு முனை அக்கழுவில் இடித்தது. வலியால் துடித்த மாண்டவ்ய முனிவர் உனது கணவன் சூரியன் உதித்தால் உயிர் துறப்பான் எனச் சபித்தார். உடனே நளாயினி சூரியன் உதிக்காமல் ஆகக் கடவது என மறுசாபம் இட்டார். மூன்று நாட்கள் சூரியன் உதிக்கவில்லை. நடந்ததை அறிந்த மன்னன் மாண்டவ்யரிடம் பொறுத்தருளுமாறு வேண்டி அவரைக் கழுமரத்திலிருந்து இறக்கினான். மாண்டவ்யரும் உலக நலனுக்காக நளாயினியிடம் சூரியன் உதிக்க உத்தரவிட வேண்டினார்.
# குஷபாவு தாக்கரே


**கூஷபாவு தாக்கரே** (ஆகத்து 15, 1922 - டிசம்பர் 28, 2--3) ஒர் இந்திய அரசியல் தலைவர் ஆவார். மத்தியப் பிரதேசத்தைச் சேர்ந்த இவர் ஆர்எஸ்எஸ், பாரதிய ஜனசங்கம், ஜனதா கட்சி, பாரதிய ஜனதா கட்சி ஆகியவற்றில் இருந்துள்ளார். பாரதிய ஜனதா கட்சி உருவான போது அதன் செயலாளராகப் பொறுப்பேற்றார். அதன் பிறகு, தேசியப் பொதுச் செயலாளர், துணைத் தைலவர் பொனுற் பல பொறுப்புகளை வகித்தார். 1998-ம் ஆண்டு ஏப்ரல் 14 அன்று கட்சியின் தேசியத் தலைவராகப் பொறுப்பேற்று ஆகத்து 2000 வரை அப்பதவியில் இருந்தார்.
# ஒலிக் குறிகை செயலாக்கம்

**ஒலிக் குறிகை செயலாக்கம்** (Audio signal processing) என்பது ஒலி விளைவுகளினால் அல்லது விளைவு அமைப்பினால் ஒலிக் குறிகை அல்லது ஒலி சத்தத்தை திட்டமிட்டு மாற்றுவதாகும். இதனை ஒலி செயலாக்கம் என்றும் அழைப்பர். ஒரு ஒலிக் குறிகையானது மின்னணுவாக இலக்கமுறையிலும், ஒப்புமையாகவும் இருக்கும், அதேபோன்றே குறிகை செயலாக்கம் இரண்டிலுமே இடம்பெறும். ஒப்புமை செயலாக்கி அதன் மின்சார குறிகைகளை செயலாக்கம் செய்யும்; இலக்கமுறை செயலாக்கி அந்தக் குறிகைகளின் இலக்கமுறை குறிப்புகளைக் கொண்டு செயலாக்கம் செய்யும்.  

## வரலாறு

ஒலிக் குறிகைகள் அமுக்கமும், நொய்மையாக்கமும் கொண்டு காற்றில் செல்லக்கூடிய ஒரு ஒலி அலை, நெட்டலை ஆகும். இவைகளை பெல்களிலும், டெசிபெல்களிலும் அளக்கப்படும். ஒலிக்கடத்தலில் நிறையச் சிக்கல்கள் வருவதினால் வானொலி பரப்பலுக்கு ஒலி செயலாக்கம் மிக அவசியமான ஒன்றாகிறது.
# டெசிபெல்

| 100 | &nbsp;&nbsp;10&nbsp;000&nbsp;000&nbsp;000 | 100&nbsp;000 |  |  |
| --- | --- | --- | --- | --- |
| 90 | 1&nbsp;000&nbsp;000&nbsp;000 | 31&nbsp;623 |  |  |
| 80 | 100&nbsp;000&nbsp;000 | 10&nbsp;000 |  |  |
| 70 | 10&nbsp;000&nbsp;000 | 3&nbsp;162 |  |  |
| 60 | 1&nbsp;000&nbsp;000 | 1&nbsp;000 |  |  |
| 50 | 100&nbsp;000 | 316 | .2 |  |
| 40 | 10&nbsp;000 | 100 |  |  |
| 30 | 1&nbsp;000 | 31 | .62 |  |
| 20 | 100 | 10 |  |  |
| 10 | 10 | 3 | .162 |  |
| 6 | 3 | .981 | 1 | .995 (~2) |
| 3 | 1 | .995 (~2) | 1 | .413 |
| 1 | 1 | .259 | 1 | .122 |
| 0 | 1 | 1 |  |  |
| -3 | 0 | .501 (~1/2) | 0 | .708 |
| -6 | 0 | .251 | 0 | .501 (~1/2) |
| -10 | 0 | .1 | 0 | .316&nbsp;2 |
| -20 | 0 | .01 | 0 | .1 |
| -30 | 0 | .001 | 0 | .031&nbsp;62 |
| -40 | 0 | .000&nbsp;1 | 0 | .01 |
| -50 | 0 | .000&nbsp;01 | 0 | .003&nbsp;162 |
| -60 | 0 | .000&nbsp;001 | 0 | .001 |
| -70 | 0 | .000&nbsp;000&nbsp;1 | 0 | .000&nbsp;316&nbsp;2 |
| -80 | 0 | .000&nbsp;000&nbsp;01 | 0 | .000&nbsp;1 |
| -90 | 0 | .000&nbsp;000&nbsp;001 | 0 | .000&nbsp;031&nbsp;62&nbsp; |
| &nbsp;-100 | 0 | .000&nbsp;000&nbsp;000&nbsp;1 | 0 | .000&nbsp;01 |
| An example scale showing power ratios *x* and amplitude ratios √*x* and dB equivalents 10&nbsp;log<sub>10</sub>&nbsp;*x*. It is easier to grasp and compare 2- or 3-digit numbers than to compare up to 10 digits. | } |  |  |  |
**டெசிபெல் (டெ.பி)** (decibel (dB)) என்பது குறித்த குறிப்பு அளவிற்கும், இயல்பு மதிப்பிற்கும் உள்ள விகிதத்தை குறிக்கும் ஒரு மடக்கை அலகு ஆகும். திறன் அளவை விகிதத்தின் 10 அடி மடைக்கையின் (பொது மடக்கையின்) 10 மடங்காக டெசிபெல் விகிதம் இருக்கும். ஒரு டெசிபெல்லானது பெல்லின் இருமா (பத்தில் ஒன்று) மதிப்பாகும்.  

டெசிபெல் எஸ்.ஐ அலகு கிடையாது என்பது குறிப்பிடத்தக்கது.
# மாநில நெடுஞ்சாலை 1 (தமிழ்நாடு)


**தமிழ் மாநில நெடுஞ்சாலை 1** அல்லது **எஸ்.எச்-1** (SH-1) என்பது இந்தியாவில் தமிழ்நாடு மாநிலத்தின் சென்னை மற்றும் எண்ணூர் பகுதிகளை இணைக்கும் சாலையாகும்.  

## மாவட்டம்
இது திருவள்ளூர் மாவட்டத்தில் உள்ளது.  

## மொத்த தூரம்
இதன் நீளம் மொத்தம் 10.4 கிலோமீட்டர்கள்.
# மாநில நெடுஞ்சாலை 3 (தமிழ்நாடு)


**மாநில நெடுஞ்சாலை 3 (தமிழ்நாடு)** அல்லது **எஸ்.எச்-2** (SH-2) என்பது இந்தியாவில் தமிழ்நாடு மாநிலத்தின் சென்னை, திருத்தணி மற்றும் ரேணிகுண்டா சாலையினை இணைக்கும் பாதை.  

## மாவட்டம்
இது திருவள்ளூர் மாவட்டத்தில் மாவட்டத்தில் உள்ளது.  

## மொத்த தூரம்
இதன் நீளம் மொத்தம் 85.2 கிலோமீட்டர்கள்.  

## மேம்படுத்தல்
இப்போது இது தேசிய நெடுஞ்சாலையாக மேம்படுத்தப்பட்டுள்ளது
# மாநில நெடுஞ்சாலை 29 (தமிழ்நாடு)


**தமிழ் மாநில நெடுஞ்சாலை 29** அல்லது **எஸ்.எச்-29** (SH-29) என்பது இந்தியாவில் தமிழ்நாடு மாநிலத்திலுள்ள சாலையாகும். . இதன் நீளம் 248.224 கிலோமீட்டர்கள்.  

## பயனிக்கும் மாவட்டங்கள்
இச்சாலை 4 மாவட்டங்களை இணைக்கிறது.  
1. தஞ்சாவூர் (69.2 கி.மீ)
1. புதுக்கோட்டை (45.91 கி.மீ)
1. சிவகங்கை (76.24 கி.மீ)
1. ராமநாதபுரம் (49.674 கி.மீ)
# மாநில நெடுஞ்சாலை 199 (தமிழ்நாடு)

**தமிழ் மாநில நெடுஞ்சாலை 199** அல்லது **எஸ்.எச்-199** (SH-199) என்பது இந்தியாவில் தமிழ்நாடு மாநிலத்திலுள்ள சாலையாகும். வையம்பட்டி மற்றும் கரூர் சாலைகளை இணைக்கும் இதன் நீளம் 53.640 கிலோமீட்டர்கள். இச்சாலை தரகம்பட்டி-உப்பிடமங்கலம் சாலை வழியாக ஊர்களை இணைக்கிறது .  

## பயணிக்கும் மாவட்டங்கள்
இச்சாலை 2 மாவட்டங்களை இணைக்கிறது.  
1. திருச்சி (9 கி.மீ)
1. கரூர் (44.64 கி.மீ)
# மாநில நெடுஞ்சாலை 210 (தமிழ்நாடு)



**தமிழ் மாநில நெடுஞ்சாலை 210** அல்லது **எஸ்.எச்-210** (SH-210) என்பது இந்தியாவில் தமிழ்நாடு மாநிலத்திலுள்ள சாலையாகும். சீர்காழி மாற்றுச்சாலையாகவும் (பைபாஸ்) இணைப்புச்சாலையாகவும் (Link Road) விளங்குகிறது.  

## மாவட்டம்
இது உள்ள மாவட்டம் கடலூர் மாவட்டம் ஆகும்.  

## மொத்த தூரம்
இதன் நீளம் மொத்தம் 8.689 கிலோமீட்டர்கள்.
# மாநில நெடுஞ்சாலை 211 (தமிழ்நாடு)



**தமிழ் மாநில நெடுஞ்சாலை 211** அல்லது **எஸ்.எச்-211** (SH-211) என்பது இந்தியாவில் தமிழ்நாடு மாநிலத்திலுள்ள சாலையாகும். திருக்கோவிலூர் மாற்றுச்சாலையாகவும் (பைபாஸ்) விளங்குகிறது.  

## மாவட்டம்
இது உள்ள மாவட்டம் விழுப்புரம் மாவட்டம் ஆகும்.  

## மொத்த தூரம்
இதன் நீளம் மொத்தம் 4.391 கிலோமீட்டர்கள்.
# மாநில நெடுஞ்சாலை 212 (தமிழ்நாடு)



**தமிழ் மாநில நெடுஞ்சாலை 212** அல்லது **எஸ்.எச்-212** (SH-212) என்பது இந்தியாவில் தமிழ்நாடு மாநிலத்திலுள்ள சாலையாகும். சிதம்பரம் தெற்கு மாற்றுச்சாலையாகவும் (பைபாஸ்) விளங்குகிறது. இச்சாலை கடலூர் மாவட்டத்தில் இருக்கிறது.  

## மாவட்டம்
இது உள்ள மாவட்டம் சிவகங்கை மாவட்டம் ஆகும்.  

## மொத்த தூரம்
இதன் நீளம் மொத்தம் 7.28 கிலோமீட்டர்கள்.
# மாநில நெடுஞ்சாலை 213 (தமிழ்நாடு)



**தமிழ் மாநில நெடுஞ்சாலை 213** அல்லது **எஸ்.எச்.-213** (SH-213) என்பது இந்தியாவில் தமிழ்நாடு மாநிலத்திலுள்ள சாலையாகும். விருத்தாசலம் மாற்றுச்சாலையாகவும் (பைபாஸ்) விளங்குகிறது.  

## மாவட்டம்
இது உள்ள மாவட்டம் கடலூர் மாவட்டம் ஆகும்.  

## மொத்த தூரம்
இதன் நீளம் மொத்தம் 5.6 கிலோமீட்டர்கள்.
# மாநில நெடுஞ்சாலை 214 (தமிழ்நாடு)



**தமிழ்நாடு மாநில நெடுஞ்சாலை 214** அல்லது **எஸ்.எச்-214** (SH-214) என்பது இந்தியாவில் தமிழ்நாடு மாநிலத்திலுள்ள சாலையாகும். சிதம்பரம் புறவெளிச்சாலையாகவும் இணைப்புச் சாலையாகவும் (link road) விளங்குகிறது.  

## மாவட்டம்
இது கடலூர் மாவட்டத்தில் செல்கிறது.  

## மொத்த தூரம்
இதன் நீளம் மொத்தம் 1.904 கிலோமீட்டர்கள்.
# கென் தாம்ப்சன்



**கென்னத் லேன் தாம்ப்சன்** (ஆங்கிலம்:Kenneth Lane Thompson)(பிறப்பு:4 பிப்ரவரி 1943), கொந்தர்கள்(hacker) மத்தியில் *கென்(Ken)* என்று பரவலாக அறியப்படும் இவர் அமெரிக்காவைச் சேர்ந்த ஒரு கணினி அறிவியல் முன்னோடி ஆவார். தன்னுடைய தொழில் வாழ்வின் பெரும் பகுதியை பெல் ஆய்வகத்தில்(Bell Labs) செலவிட்ட இவர், யுனிக்சு இயங்குதளத்தை வடிவமைத்து உருவாக்கிச் செயல்படுத்தியவர் ஆவார். மேலும், இவர் பி எனும் கணினி நிரல் மொழியையும் உருவாக்கியுள்ளார். இதுவே பின்னர் சி நிரல் மொழி உருவாக்கத்திற்குப் பெரும் உந்துதலாய் அமைந்தது. 'பிளான் 9' (Plan 9) எனும் இயங்குதள உருவாக்கத்தில் பங்களித்த முக்கியப் பங்களிப்பாளர்களில் ஒருவர். 2006-ம் ஆண்டிலிருந்து கூகுளில் பணியாற்றி வரும் இவர் கோ(Go) அங்கு எனும் நிரல் மொழி உருவாக்கத்தில் முக்கியப் பங்கு வகித்துள்ளார்.
# ஓதம் அறிதல்


**ஓதம் அறிதல்** என்பது சங்ககாலம் தொட்டே தமிழர் பயன்படுத்திய கலம் ஓட்டும் தொழில் நுட்பத்தில் ஒன்றாகும். ஓதத்தை (Tide) இரண்டு வகையாக்கி கழி ஓதம்(Tide towards the Shore - High tide) கடல் ஓதம்(Tide towards the Sea - Low Tide) என இரண்டாகப் பிரித்தனர் தமிழர். கழி ஓதத்தின் போது கடல் நீரானது கரை நோக்கி நகரும். ஓதம் குறையும் போது கடல் நோக்கி நீர் நகரும் என்பதால் அப்போதே கரையில் உள்ள கலங்களில் ஏறி கடலுக்குள் செல்வர். *ஓதம் அதிகமாக இருக்கும் போது தலைவியை ஏன் பிரிந்து செல்கிறாய் தலைவா* என்று தலைவியின் தோழி தலைவனை வினவுவது போன்று அகப்பாட்டு ஒன்றும் உண்டு. மேற்கொடுத்த சங்கப்பாடல்களின் மூலம் ஓதம் என்ற இயற்கை சக்தியை கலம் ஓட்ட தமிழர் பயன்படுத்தினர் என அறியலாம்.  

## கழி ஓதம்
கழிமுகத்தை நோக்கி வருவதால் இது கழி ஒதம். இக்கழி ஓதத்தின் போது நீரின் ஆழம் அதிகம் இருக்கும். மேலும் கடல் நீர் கரையை நோக்கி நகர்ந்து கொண்டிருக்கும். இதனால் கடலில் மிதக்கும் கலத்தை துறைமுகத்துக்குள் பாறைகளில் மோதாமல் எளிதாகக் கொண்டு வர முடியும். மேலும் கடல் நீரும் கலத்தை கரை நோக்கி நகர்த்துவதால் திமில் போடும் திமிலர்களின் வேலைப்பளுவும் குறையும்.  

## இந்நிகழ்வைப் பாதிக்கும் காரணிகள்
1. கழிமுகத்திற்கு வரும் நீரின் அளவு - அதாவது தரைப்பகுதி வெள்ளம்
1. கடல்காற்று மற்றும் தரைக்காற்றினது வேகம் மற்றும் திசை.
1. பருவகாலக் காற்றின் வேகம் மற்றும் திசை.
1. கடல் மேற்பரப்பின் காற்று மண்டலத்தின் அழுத்த வேறுபாடு.
1. சந்திர ஈர்ப்பு ( அமாவாசை மற்றும் முழுநிலா நாட்களில் பல இடங்களில் கடல் பெருக்குடன் அதிக அலைவீச்சும் கொண்டு காணப்படும். இருந்தாலும் இரண்டும் தொடர்பு கொண்டனவா என்று மேலும் ஆய்வு செய்து உறுதிப் படுத்தவேண்டியுள்ளது.*)
1. நீர் வாங்கல் எனப்படும் கரையோர, தொடுகடல், உயரக் கடல் பரப்புக்களில் நடக்கும் கீழ் நீரோட்டங்கள், உள் நீரோட்டங்கள், மேல் நீரோட்டங்கள்.
1. தரை அமைப்பு.

## கடல் ஓதம்
ஊர்ந்த வழியே மீண்டும் ஊர்ந்தது கடல் ஓதம் என்கிறது சிலப்பதிகாரம். கழி ஓதம் ஊர்ந்து ஊரின் உள்ளே வந்த வழியில் மீண்டும் கடலுக்குள் ஓதம் செல்வதை *ஊர்ந்த வழி சென்றது கடல் ஓதம்* என்கிறது சிலம்பு. இக்கடல் ஓதத்தின் போது கடல் நீர் கரையிலிருந்து கடல் நோக்கி கலத்தை செலுத்தும். இதனால் கடல் ஓதத்தின் போதே மீனவரும் கடலோடிகளும் கலத்தில் பயணத்தைத் தொடங்குவர்.  

## மேற்கோள்களும் குறிப்புகளும்
# விக்கிப்பீடியா:முதற்பக்கக் கட்டுரைகள்/ஏப்ரல் 21, 2013

**சாளுவன்குப்பம் சுப்பிரமணியர் கோவில்** மாமல்லபுர கடற்கரையில் சில ஆய்வாளர்களால் கண்டுபிடிக்கப்பட்ட கற்றளியாகும். இந்தக் கோவில் 2005 ஆம் ஆண்டில் தோண்டி எடுக்கப்பட்டது. இக்கோவில் கட்டுமானம் இரண்டு விதமாக அமைந்துள்ளதாக அகழ்வாய்வாளர்கள் நம்புகின்றனர். முதலாவது சங்க காலத்திய (கிமு 3 ஆம் நூற்றாண்டிலிருந்து கிபி மூன்றாம் நூற்றாண்டு வரை) செங்கல் கட்டுமானம் என்றும் இரண்டாவது இச்செங்கல் கட்டுமானத்திற்கு மேல் கட்டப்பட்ட பல்லவ காலத்திய (கிபி 8 ஆம் நூற்றாண்டுக்குப் பின்) கருங்கல் கட்டுமானம் என்றும் அவர்கள் கருதுகின்றனர். இவ்வகழ்வாய்வை மேற்கொண்ட இந்தியத் தொல்லியல் ஆய்வக ஆய்வாளர்கள் தமிழ்நாட்டில் அகழ்வாய்ந்து கண்டுபிடிக்கப்பட்ட இவ்வகையைச் சேர்ந்த கட்டிடங்களிலேயே மிகவும் பழமையானது இச்செங்கல் கட்டுமானம்தான் என்கின்றனர்.பெரும்பாலான இந்துக் கோவில்களைப் போல் அல்லாமல் இக்கோவில் வடக்கு நோக்கி அமைந்துள்ளது. இக்கோவில்தான் முருகக் கடவுளுக்குரிய கோவில்களிலேயே பழமையானது.இந்தியப் பெருங்கடல் சுனாமியால் வெளிப்பட்ட ஒரு பாறையில் காணப்பட்டக் கல்வெட்டுக் குறிப்புகளால் இந்தியத் தொல்லியல் ஆய்வக ஆய்வாளர்கள் இக்கோவிலைக் கண்டுபிடித்தனர். **மேலும்...**  
---

**ஜான் கிரிஷாம்** ஒரு அமெரிக்க எழுத்தாளர். அவரது ஆங்கில சட்டப் பரபரப்பான புனைவுப் பாணி புதினங்கள் புகழ்பெற்றவை. மிசிசிப்பி மாநிலப் பல்கலைக்கழகத்தில் இளங்கலைப் பட்டம் பெற்ற கிரிஷாம், சட்டம் பயின்றார்; பத்தாண்டுகள் குற்றவியல் வழக்கறிஞராகப் பணியாற்றினார். 1984-90 காலகட்டத்தில் மிஸ்சிசிப்பி மாநில சட்டமன்ற உறுப்பினராகப் பணியாற்றினார். 1984 இல் எழுதத்தொடங்கிய அவரது முதல் புதினமான *எ டைம் டூ கில்* 1990 இல் வெளியானது. அவரது அடுத்த புதினம் *தி ஃபிர்ம்* (1991) ஏழு மில்லியன் படிகள் விற்பனையாகி அவருக்கு புகழைத் தேடித்தந்தது. அமெரிக்க சட்டம், வழக்கறிஞர்கள், நீதிபதிகள் ஆகியவற்றைப் பின்புலமாகக் கொண்டு எழுதப்படும் அவரது புதினங்கள் உலகெங்கும் உள்ள வாசகர்களிடையே பெரும் வரவேற்பைப் பெற்றுள்ளன. 2008 ஆம் ஆண்டு புள்ளிவிவரப்படி உலகம் முழுதும் 250 மில்லியன் பிரதிகள் விற்றுள்ளன. உலகில் முதல் பதிப்பே இருபது லட்சம் படிகளுக்கு மேல் விற்பனையாகும் எழுத்தாளர்கள் மூவருள் கிரிஷாமும் ஒருவர் (மற்ற இருவர் - டாம் கிளான்சி மற்றும் ஜே. கே. ரௌலிங்). கிரிஷாம் எழுத்தாளர்களுக்கான பிரித்தானிய காலக்சி விருதினை வென்றுள்ளார். அவர் எழுதிய எட்டு புதினங்கள் திரைப்படங்களாக எடுக்கப்பட்டுள்ளன. **மேலும்...**
# ஐக்கிய சபா கட்சி



**ஐக்கிய சபா கட்சி** (மலாய் மொழி: *Parti Bersatu Sabah*; ஆங்கிலம்: *United Sabah Party*; சீனம் 沙巴联合党) என்பது கிழக்கு மலேசியா, சபா மாநிலத்தில் உள்ள ஓர் அரசியல் கட்சியாகும். ஆளும் பாரிசான் நேசனல் கூட்டணியின் தோழமைக் கட்சிகளில் மிக முக்கியமானக் கட்சியாகக் கருதப் படுகின்றது.  

ஐக்கிய சபா கட்சியை *பிபிஎஸ்* என்று சுருக்கமாகவும் அழைப்பார்கள். 5 மே 1985இல் உருவாக்கப்பட்டது. முன்பு சபாவின் ஆளும் கட்சியாக இருந்த பெர்ஜாயா கட்சியில் இருந்து பிரிந்து வந்த கட்சியாகும். இந்தக் கட்சியைத் தோற்றுவித்தவர் டான் ஸ்ரீ டத்தோ ஸ்ரீ பாங்லிமா ஜோசப் பைரின் கித்திங்கான்.  

சபா மாநிலத்தின் பூர்வீகக் குடிமக்களான கடாசான் டூசுன் இன மக்களைப் பிரதிநிதிக்கும் முக்கியக் கட்சியாக இருந்தாலும். தன்னை ஒரு பல்லினச் சமுதாயக் கட்சியாகக் கூறி வருகிறது. சபா மாநிலத்தில் தன்னாட்சியை நிலைப்படுத்துவது; பொருளாதாரத்தில் முன்னேற்றம் காண்பது; ஜனநாயக கோட்பாடுகளையும், மனித உரிமைகளைப் பாதுகாப்பது; நீதித் தன்மைகளை மேம்படுத்துவது போன்றவை அதன் அரசியல் நோக்கங்களாக உள்ளன.  

## வரலாறு

நடப்புத் தலைவராக இருக்கும் டான் ஸ்ரீ டத்தோ ஸ்ரீ ஜோசப் பைரின் கித்திங்கான், 1985க்கு முன்னர் சபாவை ஆட்சி செய்த பெர்ஜாயா கட்சியில் ஓர் அமைச்சராக இருந்தார். அப்போது சபாவின் முதலமைச்சராக ஹாரிஸ் சாலே என்பவர் இருந்தார். அவருக்கும் ஜோசப் பைரின் கித்திங்கானுக்கும் கருத்து வேறுபாடுகள் ஏற்பட்டன. அதனால் ஜோசப் பைரின் கித்திங்கான் அந்தக் கட்சியில் வெளியேறி ஐக்கிய சபா கட்சியைத் தோற்றுவித்தார்.  

### சபா கலவரம்

1985ஆம் ஆண்டு நடைபெற்ற மாநிலத் தேர்தலில் ஐக்கிய சபா கட்சி வெற்றி பெற்று, மாநில அரசாங்கத்தை அமைத்தது. பின்னர், 1994 வரையில் ஆட்சியும் செய்தது. இந்தக் கட்டத்தில், 1986இல் ஒரு முறை சபாவில் சில இடங்களில் கலவரங்கள் நடைபெற்றன. தாவாவ், சாண்டாக்கன் போன்ற நகரங்களில் கலவரங்கள் நடைபெற்றாலும், அதிகமாகப் பாதிக்கப்பட்டது கோத்தா கினபாலு தலைநகரமாகும்.  

இதைச் சபா கலவரம் என்று சொல்வார்கள். இந்தக் கலவரத்தைப் பற்றி *அமைதிக் கலவரம்* எனும் பெயரில் ஓர் ஆவணப்படம் தயாரிக்கப்பட்டுள்ளது. *நாடிரா இலானா* எனும் சபா பெண்மணி தயாரித்துள்ளார்.  

அந்தக் கலவரங்களின் விளைவுகளினால், ஐக்கிய சபா கட்சி, பாரிசான் நேசனல் கூட்டணியுடன் இணைந்து, சபாவில் கூட்டு ஆட்சியை நடத்தியது. 1990 ஜூலை மாதம் மாநிலத் தேர்தல் நடைபெறுவதற்கு முதல் நாள், பாரிசான் நேசனல் கூட்டணியில் இருந்து ஐக்கிய சபா கட்சி விலகிக் கொண்டது. அடுத்து, தேர்தலிலும் வெற்றி பெற்று மாநில அரசாங்கத்தை மூன்றாவது முறையாக அமைத்தது. 1994இல் நடைபெற்ற மாநிலத் தேர்தலிலும் அறுதிப் பெரும்பான்மையில் வெற்றி பெற்றது.  

### மாநில அரசாங்கம் வீழ்ச்சி

இந்தக் கட்டத்தில் அப்போது ஆளும் கட்சியாக இருந்த ஐக்கிய சபா கட்சியின் சில சட்டமன்ற உறுப்பினர்கள், எதிர்க் கட்சியான பாரிசான் நேசனல் கூட்டணியின் பக்கம் கட்சித் தாவல் செய்தனர். ஐக்கிய சபா கட்சியின் மாநில அரசாங்கம் வீழ்ச்சியடைந்தது. பாரிசான் நேசனல் கூட்டணி மாநில அரசாங்கத்தைக் கைப்பற்றியது.  

அதன் பின்னர், 2002இல் ஐக்கிய சபா கட்சி மறுபடியும் பாரிசான் நேசனல் கூட்டணியும் ஒன்றிணைந்து மாநில அரசாங்கத்தை அமைத்தது. அதிலிருந்து 2013 ஆம் ஆண்டு வரை, ஆளும் பாரிசான் நேசனல் கூட்டணியின் தோழமைக் கட்சிகளில் மிக முக்கியமானக் கட்சியாக இருந்து வருகிறது.
# தத்தாத்ரேயர்

ஓவியம்]]  

**தத்தாத்ரேயர்**, பிரம்மன், திருமால், சிவன் மூவரையும் உள்ளடக்கிய இந்துக் கடவுள் ஆவார். இவரைத் *திரிமூர்த்தி* எனவும் அழைப்பர். சில இந்து சமயப் பிரிவினர் இவரைத் திருமாலின் வடிவமாகக் கருதுகின்றனர். பரமேசுவரனே அத்ரி முனிவருக்கு மகனாகப் பிறப்பதாக உறுதியளித்துத் தத்தாத்ரேயராகத் தோன்றினார் என்பர். இவரைப் பற்றிய நிகழ்வுகள் மகாபாரதத்திலும், இராமாயணத்திலும் உள்ளன. இவரிடம் வரம் பெற்றவரகளுள் ஒருவர் கார்த்தவீரிய அருச்சுனன் ஆவார்.  

தத்தாத்ரேயா என அழைக்கப்படுபவர், ஒரு கடவுள், முன்னுதாராணமானவர், சன்யாசி (துறவி) மற்றும் இந்து மதத்தில் யோகா பிரபுக்களில் ஒருவராகக் கருதப்படுகிறார். இந்தியா மற்றும் நேபாளத்தின் பல பகுதிகளில், அவர் ஒரு தெய்வம் என்று கருதப்படுகிறார். மகாராஷ்டிரா, கோவா, கர்நாடகா மற்றும் குஜராத் ஆகியவற்றில், தத்தாத்ரேயா மூன்று இந்துக் கடவுள்களின் அவதாரம் என்று போற்றப்படுகிறார். பிரம்மா, விஷ்ணு மற்றும் சிவன், கூட்டாகத் திரிமூர்த்தி என அழைக்கப்படுகிறது. மற்ற பகுதிகளிலும், கருட புராணம், பிரம்ம புராணம் மற்றும் சத்வத சம்ஹிதா போன்ற நூல்களின் சில பதிப்புகள், அவரை மகா விஷ்ணுவின் அவதாரம் என்கிறது.  

அவரது உருவப்படம் மாநில அளவில் வேறுபடுகிறது. உதாரணமாக, மேற்கு மகாராஷ்டிரா மற்றும் ஆந்திரபிரதேசத்தில், அவர் பொதுவாக மூன்று தலைகள் மற்றும் ஆறு கைகளுடன் உள்ளார். இது பிரம்மா, விஷ்ணு மற்றும் சிவன் ஆகியோருக்குத் தலா ஒரு தலை, மற்றும் ஒரு ஜோடி கைகள் ஒவ்வொரு உறுப்பினருடன் தொடர்புடைய குறியீட்டு பொருட்களை வைத்திருக்கும் திரிமூர்த்தி:அவதாரமாக உள்ளது. விஷ்ணுவின் சங்கு மற்றும் சுதர்சன சக்ரம் மற்றும் பிரம்மாவின் ஜபமாலா, மற்றும் சிவனின் திரிசூலம் மற்றும் டமருகம் போன்றவை அவரின் ஆறு கைகளில் உள்ளது.  

அவர் பிரபலமாக ஒரு தனிமைப்படுத்தப்பட்ட சந்நியாசி அல்லது சாதுவாக இந்து மதத்தின் புராணங்களில் வர்ணிக்கப்படுகிறார். ஒரு காட்டில் அல்லது வனாந்தரத்தில் சாதுவாக வாழ்வது, உலக சுகபோகங்களையும் உடைமைகளையும் அவர் கைவிடுவதையும், தியான யோகி வாழ்க்கை முறையைப் பின்தொடர்வதையும் குறிக்கிறது. ஓவியங்கள் மற்றும் சில பெரிய சிற்பங்களில், அவர் நான்கு நாய்கள் மற்றும் ஒரு பசுவால் சூழப்பட்டிருக்கிறார். நாய்கள் நான்கு வேதங்களுக்கான அடையாளங்கள் அல்ல. ஆனால் * தத்தகுரு * அனைத்து உயிரினங்களிடையேயும் சமத்துவம் மற்றும் அன்பு பற்றிய கற்பித்தலைப் போதித்துள்ளார். குறிப்பாக விலங்குகளிடம் அன்பாக இருக்கவேண்டும் என்று வலியுறுத்தியுள்ளார். இந்து மதத்தில் பசு தெய்வமாகப் போற்றி வணங்கப்படுகிறது. தத்தாத்ரேயர் குறித்த இந்த ஆய்வு அம்பிகாபூரின் ஸ்ரீ ராமகிருஷ்ணா சரஸ்வதி கிர்சாகர் சுவாமிஜி (அகமதுநகர்) அவர்களால் முன்வைக்கப்பட்டது. அனைத்து உயிரினங்களையும் வளர்க்கும் பூமித்தாயின் அடையாளமாக வட இந்தியாவில் பசு போற்றப்பட்டு மதிக்கப்படுகிறது.தெற்கு மகாராஷ்டிரா, வாரணாசி (பெனாரஸ்) மற்றும் இமயமலையின் கோயில்களில், அவரது உருவப்படம் அவரை ஒரு தலை மற்றும் இரண்டு கைகள், நான்கு நாய்கள் மற்றும் ஒரு பசுவைக் கொண்டுள்ளதைக் காட்டுகிறது.  

ரிகோபலோஸின் கூற்றுப்படி, சைவ சமயத்தின் நாத் பாரம்பரியத்தில், தத்தாத்ரேயர் நாதாக்களின் (ஆதிநாத் சம்பிரதாய) ஆதி-குருவாக, ) மதிக்கப்படுகிறார், முதல் "யோகா இறைவன் " தந்திரம் (நுட்பங்கள்) தேர்ச்சியுடன் இருந்த ஆதி நாத்தைப் பெரும்பாலான மரபுகளும் அறிஞர்களும் சிவனின் பெயராகக் கருதுகின்றனர். தத்தாத்ரேயரின் பண்புகளான எளிமையான வாழ்க்கையைப் பின்தொடர்வது, அனைவருக்கும் கருணை காட்டுவது, அவரது பயணத்தின்போது அவரது அறிவையும் வாழ்க்கையின் அர்த்தத்தையும் பகிர்ந்து கொள்வது போன்றவை துக்காராம், என்கிற புனிதக் கவிஞரின் கவிதைகளில் பயபக்தியுடன் குறிப்பிடப்பட்டுள்ளது.
# அத்திரி



**அத்திரி** (*Atri*) ரிக் வேத கால முனிவர்களில் ஒருவராவார். இவர் பிரம்மனின் மகன் என்றும் பிரஜாபதிகளில் ஒருவர் என்றும் கூறுவர். இவரது மகன்களில் புகழ்பெற்றவர்கள் துர்வாசர் மற்றும் தத்தாத்ரேயர் ஆவர். சப்தரிஷிகள் எனப்படும் ஏழு முனிவர்களில் இவரும் ஒருவர். இவரது மகன்கள் பலர் ரிக் வேதத்தைத் தொகுத்து உதவினர் என்று புராணங்கள் கூறுகின்றன. இவரது மனைவி அனுசுயா தேவி ஆவார்.  

## இராமாயணத்தில்
களைச் சந்திக்கும் கதையைக் கூறும் பாகவத புராண ஏடு ஒன்று (PhP 4.1.21–25) (காகிதம், 18-ம் நூற்றாண்டுன் கடைக்காலம், ஜெய்ப்பூர்)]]  
கிராமம், ஆந்திரப்பிரதேசம்.]]  
, வைகானசர், மரீசி மற்றும் காசியபர்]]  
14 ஆண்டு வனவாசத்தின் போது, சீதை மற்றும் இலக்குமணர்களுடன், இராமன் சித்திரகூடத்தில் உள்ள அத்திரி–அனுசுயா இணையர்களின் ஆசிரமத்திற்குச் சென்றனர். சீதைக்கு அனுசுயா தேவி தனது நகைகளை சீதைக்கு அணிவித்து மகிழ்ந்தார்.  

## தமிழில் பழமொழி
"அத்திரி பாச்சா வித்தைகள் எல்லாம் இங்கு பலிக்காது" என்ற பழமொழி தமிழகத்தில் இம்முனிவர் பெயரால் கேலியாக பேசபடுவது உண்டு.